พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในเขตเทศบาลตำบลบางแห่งในจังหวัดกาฬสินธุ์จังหวัดตรังจังหวัดนครศรีธรรมราชจังหวัดปัตตานี จังหวัดพระนครศรีอยุธยา จังหวัดร้อยเอ็ดจังหวัดลพบุรี จังหวัดสกลนครและจังหวัดอุดรธานีพ.ศ. ๒๕๔๘ ภูมิพลอดุลยเดช ป.ร.ให้ไว้ ณ วันที่๑๑ กรกฎาคม พ.ศ. ๒๕๔๘เป็นปีที่ ๖๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตเทศบาลตำบลบางแห่งในจังหวัดกาฬสินธุ์ จังหวัดตรัง จังหวัดนครศรีธรรมราชจังหวัดปัตตานี จังหวัดพระนครศรีอยุธยา จังหวัดร้อยเอ็ด จังหวัดลพบุรี จังหวัดสกลนครและจังหวัดอุดรธานีอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๒ แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตเทศบาลตำบลบางแห่งในจังหวัดกาฬสินธุ์ จังหวัดตรัง จังหวัดนครศรีธรรมราชจังหวัดปัตตานี จังหวัดพระนครศรีอยุธยา จังหวัดร้อยเอ็ด จังหวัดลพบุรี จังหวัดสกลนครและจังหวัดอุดรธานี พ.ศ. ๒๕๔๘มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ใช้พระราชบัญญัติควบคุมอาคาร พ.ศ.๒๕๒๒ บังคับในเขตเทศบาลตำบล ดังต่อไปนี้(๑)เทศบาลตำบลหนองแปน อำเภอกมลาไสย จังหวัดกาฬสินธุ์(๒)เทศบาลตำบลควนกุน อำเภอสิเกา จังหวัดตรัง(๓)เทศบาลตำบลหินตก อำเภอร่อนพิบูลย์ จังหวัดนครศรีธรรมราช(๔)เทศบาลตำบลบ่อทอง อำเภอหนองจิก จังหวัดปัตตานี(๕)เทศบาลตำบลอรัญญิก อำเภอนครหลวง จังหวัดพระนครศรีอยุธยา(๖)เทศบาลตำบลกู่กาสิงห์ อำเภอเกษตรวิสัย จังหวัดร้อยเอ็ด(๗)เทศบาลตำบลเขาพระงาม อำเภอเมืองลพบุรี จังหวัดลพบุรี(๘)เทศบาลตำบลคำตากล้า อำเภอคำตากล้า จังหวัดสกลนคร(๙)เทศบาลตำบลเชียงเพ็ง เทศบาลตำบลตาลเลียน และเทศบาลตำบลสร้างก่อ อำเภอกุดจับจังหวัดอุดรธานีมาตรา๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากในเขตเทศบาลตำบลหนองแปนอำเภอกมลาไสย จังหวัดกาฬสินธุ์ เทศบาลตำบลควนกุน อำเภอสิเกา จังหวัดตรัง เทศบาลตำบลหินตกอำเภอร่อนพิบูลย์ จังหวัดนครศรีธรรมราช เทศบาลตำบลบ่อทอง อำเภอหนองจิก จังหวัดปัตตานี เทศบาลตำบลอรัญญิก อำเภอนครหลวง จังหวัดพระนครศรีอยุธยาเทศบาลตำบลกู่กาสิงห์ อำเภอเกษตรวิสัย จังหวัดร้อยเอ็ด เทศบาลตำบลเขาพระงามอำเภอเมืองลพบุรี จังหวัดลพบุรี เทศบาลตำบลคำตากล้า อำเภอคำตากล้า จังหวัดสกลนคร และเทศบาลตำบลเชียงเพ็งเทศบาลตำบลตาลเลียน เทศบาลตำบลสร้างก่อ อำเภอกุดจับ จังหวัดอุดรธานี มีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าว เพื่อประโยชน์ในด้านการควบคุมเกี่ยวกับความมั่นคงแข็งแรงความปลอดภัย การป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้ฐิติพงษ์/จัดทำ๑๙ สิงหาคม ๒๕๔๘โชติกานต์/ปรับปรุง๒๕ มีนาคม ๒๕๖๓อรญา/ตรวจ๑๐ เมษายน ๒๕๖๓[๑]ราชกิจจานุเบกษา เล่ม ๑๒๒/ตอนที่ ๖๕ ก/หน้า ๑๗/๑๑ สิงหาคม ๒๕๔๘